ଅର୍ଗସ ବ୍ୟୁରୋଃ ଟୋକିଓରେ ଇତିହାସ ରଚିଲା ଭାରତୀୟ ପୁରୁଷ ହକି ଦଳ । ଜର୍ମାନୀକୁ ହରାଇ ବ୍ରୋଞ୍ଜ ପଦକ ଜିତିଛି ଭାରତ । ଜର୍ମାନୀକୁ 5-4 ଗୋଲରେ ହରାଇ ବଡ଼ ସଫଳତା ହାସଲ କରିଛି ଟିମ୍ ଇଣ୍ଡିଆ । ଏହି ଅବସରରେ ଭାରତୀୟ ପୁରୁଷ ହକି ଦଳକୁ ଶୁଭେଚ୍ଛା ଜଣାଇଛନ୍ତି କେନ୍ଦ୍ର ଶିକ୍ଷାମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।\nHeartiest congratulations to the #MenInBlue for ending the wait foramedal in #Hockey at the #Olympics.\nA moment to cherish forever,abronze 🥉at #Tokyo2020 after4decades and the grit displayed by #TeamIndia will instil pride in every Indian 🇮🇳 heart. #CheerForIndia pic.twitter.com/KmWuxAqgSZ  -  Dharmendra Pradhan (@dpradhanbjp) August 5, 2021\nଏନେଇ କେନ୍ଦ୍ରମନ୍ତ୍ରୀ ଟ୍ୱିଟ୍ କରି କହିଛନ୍ତି, ସବୁଦିନ ପାଇଁ ଏହା ହେଉଛି ମନେ ରଖିବା ଭଳି କ୍ଷଣ । ହକିରେ ପଦକର ଅପେକ୍ଷା ଶେଷ ହୋଇଛି । ଦୀର୍ଘ 41 ବର୍ଷ ପରେ ଅଲିମ୍ପିକ୍ସରେ ପଦକ ହାତେଇଛି ଭାରତ । ଏହା ପ୍ରତ୍ୟେକ ଭାରତୀୟଙ୍କ ପାଇଁ ଗର୍ବ । ପୁରୁଷ ହକି ଦଳର ପ୍ରତ୍ୟେକ ଖେଳାଳୀଙ୍କୁ ଅଭିନନ୍ଦନ ।\nସେହିପରି ଭୁରୁଷ ହକି ଦଳକୁ ଶୁଭେଚ୍ଛା ଜଣାଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ । ଦୀର୍ଘ 41 ବର୍ଷ ପରେ ଚମତ୍କାର ବିଜୟ ପାଇଁ ଭାରତୀୟ ପୁରୁଷ ହକି ଦଳକୁ ଅଭିନନ୍ଦନ । ଟୋକିଓ 2020 ରେ ଏହି ଐତିହାସିକ ବିଜୟ କ୍ରୀଡ଼ାପ୍ରେମୀଙ୍କୁ ପ୍ରେରଣା ଯୋଗାଇବ ।
